Monumén Pérs Nasional

Monumén Pérs Nasional nyaéta museum husus média massa (pérs) anu aya di Surakarta, Jawa Tengah. Musieum ieu ngabogaan rupa-rupa koléksi anu pakait jeung sajarah pérs di Indonésia. Musieum ieu aya di Jalan Gajahmada No. 59, Surakarta, Jawa Tengah.

 Sajarah 
Wangunan Monumén Pérs Nasional baheula boga ngaran Societeit Sasana Soeka anu diwangun dina taun 1918 dina prakarsa KGPAA Sri Mangkuenara VII, anu didésain ku arsitek Wonosobo, Mas Aboekasan Atmodirono. Societeit Sasana Soeka awalna dipaké jadi balai pertemuan kulawargi Pura Mangkunegaran. Dina mangsa pamaréntahan Kolonial Jepang, gedung ieu difungsikeun jadi klinik ngarawat tentara. Dina taun 1946, tempat ieu jadi saksi ngadegna Persatuan Wartawan Indonésia (PWI).
al=Prasasti Peresmian Monumén Pérs Nasional anu ditandatanganan ku Présiden Soeharto|jmpl|Prasasti Peresmian Monumén Pérs Nasional
Ngaran Monumén Pérs Nasional ditetapkeun dina kongrés PWI taun 1973 di Tretes. Awalna, wangunan ieu rék dingaranan Musieum Pérs Nasional. Dina usulan PWI Surakarta, ngaran ieu diganti jadi Monumén Pérs Nasional.

Monumén Pers Nasional diresmikeun ku Présiden Soeharto di tanggal 9 Pébruari 1978 anu dibuktikeun ku panandatanganan prasasti pangadegan. 

 Rujukan 

Kategori:Musieum di Indonésia